འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་
རབ་ཏུ་འབར་བའི་མདོ་ལས་སྟོན་པས་འཁོར་
སྤངས་དགོན་པ་མཛད་པའི་
མདོ་བཞུགས་སོ། །
།གཡུང་དྲུང་ལྷ་ཡི་སྐད་དུ། ཁྲི་གསལ་མུ་རུམ་ཏིང་ཁྱབ་གསལ་འབར་ལྷན།
གང་ཟག་མི་ཡི་སྐད་དུ་ན། སྟོན་པས་འཁོར་སྤངས་དགོན་པ་མཛད་པའི་མདོ། །རྣམ་
པ་ཐམས་ཅད་མཁྱེན་པ་སྤྲུལ་པའི་སྐུ་ལ་ཕྱག་འཚལ་ལོ། །
༧ དེའི་ཚེ་དེའི་དུས་ན། སྟོན་པ་རྣམ་པ་ཐམས་ཅད་མཁྱེན་པ་སྤྲུལ་པའི་སྐུ་དེས།
འགྲོ་བ་སེམས་ཅན་གྱི་དོན་ལ་དགོངས་ནས། མི་མཇེད་ཀྱི་འཇིག་རྟེན། ལྷོ་འཛམ་བུའི་
གླིང་གི་དམིག །སོག་ཁ་བོན་གྱི་འབྱུང་གནས། སྟག་གཟིག་རྒྱལ་པོའི་ཡུལ། གནས་
མཆོག་དམ་པ་འོལ་མོ་གླིང་ཆེན་གྱི་དབུས། རྒྱལ་ས་ཕོ་བྲང་གླིང་ཆེན་གྱི་ལྷོ་ཕྱོགས།
གྲོང་ཁྱེར་ཆེན་པོ་ཡངས་པ་ཅན་གྱི་དབུས་དཀྱིལ། སྐུ་མཁར་བར་པོ་སོ་བརྒྱད་ཀྱི་ནང་
དུ། ཡབ་རྒྱལ་བོན་ཐོད་དཀར་དང༌། ཡུམ་ཡོ་ཕྱི་རྒྱལ་བཞད་མ་གཉིས་ཀྱི་སྲས་སུ་སྐུ་
སྐྱེ་བ་བཞེས་ནས། མཛད་པ་བཅུ་གཉིས་གྱི་དོན་མཐར་ཕྱིན་པར་མཛད་དོ། །དེ་ཡང་
འགྲོ་བ་རང་མཐུན་གྱི་ཆ་ལུགས་སུ་སྤྲུལ་ནས། ཐོག་མར་དགུང་ལོ་ལྔ་གསུམ་བཅོ་ལྔ་
རྒྱལ་པོའི་ཚད་ལ། རྒྱལ་བུས་རྒྱལ་ས་གནོན་པ་དང་། བསྟན་པ་སྤེལ་བ་དང་། ཞིང་
251

གསུང་རབ་སྒོ་མཛོད་རིན་པོ་ཆེའི་གླེགས་བམ། 24
ཁམས་འཆག་པ་དང་། འགྲོ་བ་དྲང་བ་ལ་སོགས་པ། ཐེག་པ་རིམ་དགུའི་དོན་གཏན་
ལ་ཕབ་པ་རྣམས་མཛད་དོ། །དེ་ནས་ལྔ་གསུམ་བཅོ་ལྔ་ཁྱིམ་པའི་ཚད་ལ། ཁབ་ཀྱི་
དཔལ་འབར་བཞེས་པ་དང་། སྲས་སྤྲུལ་པ་དང་། འགྲོ་བ་འདུལ་བ་དང་། བདུད་
བཏུལ་བ་དང་། བསྟན་པ་རྗེས་སུ་བཞག་པ་རྣམས་མཛད་དོ། །དེ་ནས་ལྔ་གསུམ་
བཅོ་ལྔ་རབ་བྱུང་གི་ཚད་ལ། ཁྱིམ་སྤངས་པ་དང་། རབ་ཏུ་བྱུང་བ་དང་། དཀའ་
ཐུབ་མཛད་པ་དང་། བདུད་སྲིན་བཏུལ་བ་དང་། བོན་གྱི་འཁོར་ལོ་བསྐོར་བ་དང༌།
འཁོར་རྣམས་དག་པའི་དགེ་ལ་འཛུད་པ་ལ་སོགས། འདུལ་བ་ཁྲིམས་ཀྱི་དབྱེ་
གཤགས་རྣམས་མཛད་དོ། །
༧ དེ་ནས་ལྔ་གསུམ་བཅོ་ལྔ་དགོན་པའི་ཚད་དུ་ཕྱིན་པ་དང་། རྒྱལ་ས་ཁྲི་སྨོན་
རྒྱལ་བཞད་དང་ཁོང་མ་ནེའུ་ཆུང་གཉིས་ཀྱི་བར། མཆོད་རྟེན་རྣམ་དག་དཀར་པོའི་
མདུན་དྲུང་དུ། སེང་གེའི་ཁྲི་བརྩིགས་བོན་གྱི་འཁོར་ལོ་བསྐོར་བའི་གནས་སུ། འཁོར་
སྡེ་བཞི་ཡ་བརྒྱད་ལ་བཀའི་བསྡུ་བ་མཛད་ནས། སྟོན་པའི་ཞལ་ནས་གསུངས་པའི་
མདོ། ཉོན་ཅིག་འདུས་པའི་འཁོར་རྣམས་ཐམས་ཅད་ཀུན། བདག་ཀྱང་སྔོན་ནས་
སྒྲིབ་སྦྱོངས་ཚོགས་རྫོགས་ཤིང་། ད་ལྟའི་དུས་འདིར་འདྲེན་པའི་སྟོན་པར་འོངས།
འགྲོ་བ་རང་མཐུན་ཆ་ལུགས་མི་རུ་བསྟན། རྒྱལ་བོན་ཡབ་དང་རྒྱལ་བཞད་ལྷུམས་སུ་
ཞུགས། རྒྱལ་བུ་དམ་པས་རྒྱལ་ས་འཛིན་ཚུལ་དང༌། སྐྱེ་བཞེས་བསྟན་སྤེལ་འགྲོ་བ་
ཐར་པར་དྲངས། ཁབ་བཞེས་སྲས་དང་རྒྱལ་སར་འགྲོ་འདུལ་ཞིང་། བདུད་བཏུལ་
བསྟན་པའི་བར་ཆད་བསལ་བ་དང༌། བསྟན་པ་རྗེས་བཞག་མཐའ་རུ་རྒྱས་པར་
མཛད། དེ་ནས་འཁོར་བའི་ཁྱིམ་ལ་མི་གནས་ཤིང་། ཐར་པ་ཁྱིམ་སྤངས་རབ་བྱུང་
དཀའ་བ་སྤྱད། བདུད་དང་སྲིན་པོ་མུ་སྟེགས་འཁོར་དུ་གྱུར། འདུས་པའི་འཁོར་
རྣམས་དག་པའི་ཁྲིམས་ལ་བཙུད། ཕོགས་པའི་ཁྲིམས་ལ་དབྱེ་གཤགས་མང་དུ་
252

མདོ་སྡེ།
༼ནའོ།༽
འཁོར་སྤང་དགོན་པ་མཛད་པའི་མདོ།
བྱས། ཕོ་གླིང་མོ་གླིང་སོ་སོར་དབྱེ་བ་མཛད། ཚིགས་བཞི་བོན་གྱི་འཁོར་ལོས་ཤེས་
རྒྱུད་བཀྲོལ། ཕོ་མོ་གཉིས་ཀ་ཤེས་རབ་ཚད་དུ་ཕྱིན། བདག་གི་འཁོར་དུ་གཏོགས་
པའི་གང་ཟག་ལ། ཤེས་རབ་ཚད་སླེབས་ཤེས་རྒྱུད་གྲོལ་བ་མང༌། དེ་ཡང་སྡེ་བཞི་ཡ་
བརྒྱད་འཁོར་རྣམས་ལ། ཤེས་རབ་ཚད་ཞན་ལྟ་བ་དམན་པ་རྣམས། ཁྱོད་རྣམས་
རྒྱུད་སྦྱོངས་གང་ཟག་ཤེས་རྒྱུད་ཁྲོལ། འདུལ་ཁྲིམས་སྡེ་ཟུངས་སྡེ་བཅུའི་བོན་ལ་སྤྱོད།
འཆད་རྩོད་རྩོམ་སྒྲུབ་བོན་གྱི་འཁོར་ལོ་བསྐོར། ཤེས་རབ་ཚད་སླེབས་ཤེས་རྒྱུད་ཁྲོལ་
བར་མཛོད། ཤེས་རབ་ཚད་སླེབས་ཤེས་རྒྱུད་གྲོལ་ནས་ཀྱང་། མི་འཁྲུལ་ཐར་པའི་
ལ་ཞུགས་པར་གྱིས། བདག་ནི་སྐྱེ་བ་གཅིག་གིས་བླ་མེད་བསྒྲུབ་པའི་ཕྱིར། དམ་
པའི་འཁོར་སྤངས་གཅིག་པུར་དགོན་པར་འགྲོ། ཞེས་གསུངས་ནས། འཁོར་རྣམས་ལ་
བཀའ་བསྩལ་ཏོ། །
ལམ་ལ་
དེ་ལ་འཁོར་རྣམས་ཀྱང་། སྟོན་པས་གསུངས་པ་དེ་ལ་ཤིན་ཏུ་ཡང་རྟོག་པ་ཟོས་
ནས། ཀུན་གྱིས་ཅི་ལྟར་ཞུ་བའི་མཆིད་ཚིག་མ་སྤོབས་པར། འཁོར་གྱི་ནང་ནས་བཙུན་
པ་ཁྱབ་པ་ཤིན་ཏུ་རྟུལ་ཞུགས་ཆེ་བས། སྟོན་པའི་མདུན་དུ། ཚུལ་གོས་ཕྲག་པ་གཅིག་
ཏུ་གཟར་ནས། པུས་མོ་གཡས་པའི་ལྷ་ང་ས་ལ་བཙུགས་ནས། ཐལ་མོ་སྦྱར་བར་
བཏུད་དེ་གསོལ་པ། རྣམ་པ་ཐམས་ཅད་མཁྱེན་པའི་སྟོན་པ་ལགས། ཉིད་ནི་སྟོན་
པ་རྣམ་པ་ཐམས་ཅད་མཁྱེན། གྲངས་མེད་ཚོགས་བསགས་གྲངས་མེད་སྒྲིབ་སྦྱོངས་
པས། ད་ལྟ་བདག་ཉིད་རང་དབང་རང་ལ་ཆེ། འགྲོ་བ་གཞན་དབང་རྐྱེན་ཚོགས་
མི་མངའ་ཞིང་ འཁོར་ལོ་སྒྱུར་རྒྱལ་གཞན་དོན་མཛད་པ་ལ། ཉི་གདལ་བཞིན་དུ་
ཡོངས་ལ་སྙོམས་པ་མི་མཛད་ཅིང༌། སྣང་བལྟམ་བཞིན་དུ་ཉིད་གསལ་གཞན་ལ་
ཅི་ཞིག་སྨན། དགོན་པར་མ་གཤེགས་སེམས་ཅན་བཀྲིད་དྲང་མཛོད། ཅེས་གསོལ་
ཏོ། །དེ་ལ་སྟོན་པས་བཀའ་སྩལ་པ། ཉོན་ཅིག་བཙུན་པ་ཁྱབ་པ་ལ་སོགས་འཁོར།
253

གསུང་རབ་སྒོ་མཛོད་རིན་པོ་ཆེའི་གླེགས་བམ།
242
24
བདག་ནི་གྲངས་མེད་གསུམ་ལ་ཚོགས་བསགས་ཤིང་། གྲངས་མེད་གསུམ་ལ་སྒྲིབ་པ་
སྦྱངས་ནས་སུ། སྒྲིབ་སྦྱངས་ཚོགས་རྫོགས་རང་དབང་མངོན་གྱུར་ནས། ད་ལྟ་འགྲོ་
བ་གཞན་དོན་མཛད་པ་ལ། ཉི་བཞིན་ཡོངས་ལ་སྙོམས་པར་མི་མཛད་ཅིང་། སྣང་
བཞིན་རང་གསལ་གཅིག་པུར་མ་ཡིན་ཏེ། ལར་ཡང་འཇིག་རྟེན་འདུ་འཛིར་གཡེང་
བའི་རྒྱུ། བཟང་པོའི་འདུ་འཛི་བཟང་རྐྱེན་དཀོར་ལ་ཆགས། ངན་པའི་འདུ་འཛི་
ངན་རྐྱེན་གྲོགས་ལ་ཆགས། དེ་གཉིས་གང་ལ་ཆགས་པ་སྐྱེས་པ་ན། ཆགས་ན་འཁོར་
བ་ནམ་ཡང་ལྟུང་བའི་རྒྱུ། མ་ཆགས་མི་ལེན་བོན་ཉིད་དག་པའི་དབྱིངས། ཆགས་
འཁོར་སྲིད་ལེན་སེམས་ཉིད་དག་པའི་ཀློང་། གཉིས་མེད་མཐའ་བྲལ་རང་བཞིན་རྣམ་
དག་མཁའ། དེས་ན་བྱང་ཆུབ་སེམས་ལ་གཡོ་བ་མེད། ཐར་འཁོར་རེ་དོགས་བྱ་བ་
གདོད་མ་གྲུབ། དེ་ཕྱིར་ཟང་ཟིང་འཁོར་དང་རྒྱང་ཐག་བསྲིང་། འདུ་འཛིར་གཡེང་
བའི་ཚོགས་རྣམས་ཕྱིར་ལ་སྤོངས། བཟང་ངན་རྟོག་འཛིན་ངང་ཐག་རྒྱང་ན་བསྲིང་།
འཇིག་རྟེན་འདུ་འཛི་གཡེང་བའི་ལས་སྤྱོད་རྣམས། རྒྱང་བསྲིང་ཙམ་ན་མིག་གིས་
མཐོང་བ་མེད། མ་མཐོང་ཙམ་ན་སེམས་ལ་ཆགས་པ་མེད། སེམས་ལ་ཆགས་པ་མེད་
ན་འཁོར་བ་མེད། འཁོར་བ་མེད་ན་ལྟུང་བའི་རྒྱུ་མ་མཆིས། མ་ཆགས་མི་ལེན་བདེ་
བའི་མཆོག་ཅེས་བྱ། དེ་ཕྱིར་བདག་ནི་གཡེང་བའི་ཚོགས་སྤངས་ནས། གཅིག་པུར་
ནགས་ཚལ་དགོན་པའི་གནས་སུ་འགྲོ། ཞེས་གསུངས་སོ། །
དེ་ལ་ཡང་བཙུན་པ་ཁྱབ་པས་གསོལ་པ། རྣམ་པ་ཐམས་ཅད་མཁྱེན་པའི་སྟོན་པ་
ལགས། འགྲོ་བའི་དོན་དུ་བཏང་སྙོམས་མཛད་ནས་སུ། ཉི་བཞིན་ཡོངས་ལ་
ཕ་སྙོམས་
པར་མི་མཛད་ཅིང༌། སྣང་བཞིན་ཉིད་གསལ་གཅིག་པུ་མ་ཡིན་ན། འགྲོ་བའི་དོན་
ལ་བཏང་སྙོམས་མཛད་དམ་ཅི། དགོན་པར་གཤེགས་པའི་དོན་ཆེད་ཅི་ལྟར་ལགས།
ཞེས་གསོལ་ཏོ། །དེ་ལ་ཡང་སྟོན་པས་བཀའ་སྩལ་པ། ཉོན་ཅིག་བཙུན་པ་ཁྱབ་པ་
254

མདོ་སྡེ།
༼ནའོ།
འཁོར་སྤང་དགོན་པ་མཛད་པའི་མདོ།
ལ་སོགས་འཁོར། བདག་ཀྱང་སྐྱེ་བ་ཐོག་མ་མེད་པ་ཡི། དང་པོར་སེམས་བསྐྱེད་
ཐོབ་པའི་དུས་ནས་སུ། བསྐལ་པ་གྲངས་མེད་ཚོགས་ཀྱི་ལམ་ལ་བསགས། བསྐལ་
པ་གྲངས་མེད་སྒྲིབ་པ་རྣམ་པར་བྱང་། ཚོགས་རྫོགས་སྒྲིབ་སྦྱངས་ནུས་མཐུའི་སྟོབས་
ལས་སུ། འཁོར་ལོ་སྒྱུར་བའི་རྒྱལ་པོ་དུང་འོད་དང་། བཙུན་མོ་རིན་ཆེན་གསལ་འོད་
སྲས་སུ་འཁྲུངས། གནས་གཙང་རིགས་ལྔའི་དང་པོ་ལྷ་ཡི་ཡུལ། མི་རྗེ་སྲིད་པ་གུང་
སངས་གནས་རབ་ཏུ། སྟོན་པའི་སྒྲོན་མ་འགྲོ་བའི་དཔལ་དང་མགོན། འབུམ་ཁྲི་གློག་
འོད་རང་འབྱུང་འགྲོ་བ་འདྲེན། བསོད་ལྡན་ཚོགས་ཀྱི་ཞིང་ཁམས་དེ་རུ་བྱོན། རྒྱལ་པོ་
ཡབ་ཡུམ་བདུན་འབུམ་ཚོགས་བསགས་པས། སྨོན་ལམ་སྟོབས་ཀྱིས་སྲས་སྟོང་རང་
འབྱུང་འཁྲུངས། སྟོན་པའི་སྒྲོན་མ་དེ་ལ་ཚོགས་བསགས་ནས། བདག་ཐར་གྲུབ་པ་
ཐོབ་པའི་དུས་རྟིང་ལ། གཞན་དག་སེམས་ཅན་འདྲེན་པའི་སྨོན་ལམ་བཏབ། སྨོན་
ལམ་སྟོབས་ཀྱིས་བསྐལ་སྟོང་སངས་རྒྱས་གྱུར། སྟོང་དང་རྩ་གཉིས་ཚད་མེད་རྒྱུན་ལ་
ཞུགས། དེས་ན་འགྲོ་བའི་དཔལ་དུ་གྱུར་པའོ།
དེ་ནས་ད་ལྟ་ཚེ་ལོ་བརྒྱ་པའི་དུས།། སྔོན་གྱི་སྨོན་ལམ་བཏབ་པའི་སྟོབས་ཤུགས་
ཀྱིས། བོན་གྱི་སྐུ་ལ་ལོངས་སྤྱོད་རྫོགས་སྐུར་ཐོབ། རྫོགས་པའི་སྐུ་ལས་ཅིར་ཡང་སྤྲུལ་
པའི་སྐུ། འགྲོ་བ་སེམས་ཅན་འདྲེན་པའི་སྟོན་པར་གྱུར། དགའ་ལྡན་དག་པའི་གནས་
སུ་སྐྱེ་བཞེས་ཤིང་། སྔ་རབས་སྟོན་པའི་ཤུལ་ཁར་ལུང་གནང་བས། འོག་མིན་བོན་གྱི་
གནས་མཆོག་དམ་པ་རུ། རྫོགས་སྐུ་གཤེན་ལྷ་ཉིད་ཀྱི་དྲུང་དུ་གཏུགས། ཡེ་ཤེས་ལྷ་
ལ་ལུང་ནོད་སྲིད་པའི་ཡུལ། ཡེ་སངས་སྲིད་པའི་གནས་མཆོག་དམ་པ་རུ། ཐབས་
མཆོག་སངས་པོ་ཉིད་དང་ཞལ་མཇལ་ནས། དབྱིངས་དང་ཡེ་ཤེས་ཐབས་དང་ཤེས་
རབ་སྦྲེལ། ཟུང་འཇུག་འགྲོ་བ་ཐར་པར་དྲང་བའི་ཕྱིར། དང་པོ་སྲིད་པ་ཡེ་སངས་
གནས་དག་ཏུ། ཕྱྭ་ཡི་གྲོང་ཁྱེར་ཆེན་པོར་བློ་རྩལ་སྦྱངས། དེ་ནས་བར་ལྷ་འོད་གསལ་
255

གསུང་རབ་སྒོ་མཛོད་རིན་པོ་ཆེའི་གླེགས་བམ། 24
གནས་སུ་བྱོན། ཡེ་གཤེན་གཡུང་དྲུང་སེམས་དཔའི་ཤེས་རྒྱུད་སྦྱངས། དེ་ནས་སྐྱེ་
མཆེད་མུ་བཞིའི་གནས་སུ་བྱོན། སྐྱེ་མཆེད་མུ་བཞི་གོལ་བའི་མུ་མཐའ་བསལ།
ནས་འོག་མིན་གནམ་གྱི་ལྷ་གནས་སུ། གཟུགས་ཁམས་བཅུ་བདུན་རིམ་པར་གནས་
སུ་བབས། གཟུགས་ཁམས་ལྷ་རིགས་ཞེན་པའི་སྒྲིབ་པ་སྦྱངས། དེ་ནས་འདོད་ལྷ་
རིགས་དྲུག་གནས་སུ་བྱོན། འདོད་ཁམས་ལྷ་རིགས་བག་ཆགས་སྒྲིབ་པ་སྦྱངས། དེ་
ནས་རི་རབ་རི་ཡི་རྩེ་མོར་བྱོན། དྲག་རྩལ་ལྷ་མིན་མཐུ་ཆེན་དམ་ལ་བཏགས། དེ་ནས་
གསུང་སྙན་རྒྱལ་པོའི་ལུས་སུ་སྤྲུལ། འགྲོ་བ་རབ་འདྲེན་འོད་ཀྱི་རྩེ་ལ་བབས། གཟིགས་
ཚད་དགོངས་ཚད་མཁྱེན་ཚད་གྲངས་འདས་ཀྱང་། འཛམ་གླིང་སོག་ཁ་འོལ་མོ་གླིང་
ཆེན་གྱི། བཀྲ་ཤིས་གཞལ་ཡས་བར་པོ་སོ་བརྒྱད་དུ། དམུ་རིགས་རྒྱལ་པོའི་སྲས་སུ་
སྐུ་འཁྲུངས་ནས། བྱང་ཆུབ་སེམས་ལ་སྐྱེ་འཆི་མི་མངའ་ཡང་། འགྲོ་བ་རང་མཐུན་
སྐྱེ་བ་བཞེས་ཚུལ་བསྟན། སྐུ་མདོག་ཕྱག་མཚན་མི་རུ་བསྟན་ནས་སུ། དམུ་རིགས་
རྒྱལ་གྱི་སྲས་སུ་སྐུ་འཁྲུངས་ནས། སྔོན་གྱི་སངས་རྒྱས་སྟོན་པའི་རྗེས་འབྲངས་ཤིང་།
སྟོང་གསུམ་མི་མཇེད་གདུལ་དཀའ་འདུལ་ཕྱིར་རོ། །དེ་ཡི་འོག་ཏུ་གཞོན་ནུ་རོལ་
རྩེད་དང་། རྒྱལ་བུ་གབ་ཅིང་སྦ་བའི་ཚུལ་བསྟན་པ། སྤྲུལ་པའི་སྐུ་ལ་གསོ་བསྐྱེད་མི་
འཚལ་ཏེ། ཐོགས་མེད་སྤྲུལ་པ་མངོན་དུ་བྱོན་གྱུར་ཡང་། གང་དག་འགྲོ་བ་ཁ་ལོ་སྒྱུར་
བ་དང༌། གབ་སྦས་གང་འཕེལ་མཐའ་རུ་ཕྱིན་པ་དང་། བདུད་སྲིན་ཕ་རོལ་བར་
ཆད་བཟློག་པ་དང༌། སྔོན་འབྱུང་འབྲེལ་བ་གཏན་ལ་ཕབ་ཕྱིར་རོ། །དེ་ཡི་འོག་ཏུ་
རྒྱལ་སར་ཕྱུངས་པ་ཡང་། མི་རྗེ་ལྷ་དབང་རྒྱལ་གྱིས་བྱེད་པ་དང༌། སྲིད་པ་གསུམ་གྱི་
སྐྱེ་འགྲོ་བསྐོས་འདེབས་ཤིང་། ཐམས་ཅད་དགེ་བའི་ལས་ལ་བཀོལ་བ་དང་། གཡུང་
དྲུང་བསྟན་པ་རབ་ཏུ་བཟུང་ཕྱིར་རོ། །དེ་ཡི་འོག་ཏུ་བསྟན་པ་སྤེལ་བ་ཡང་། མངའ་
དབང་རྒྱལ་ས་ཞབས་ཀྱིས་འཆག་པ་དང་། ཐེག་པ་རིམ་དགུ་གཏན་ལ་ཕབ་པ་དང་།
256

མདོ་སྡེ།
༼ནའོ།
འཁོར་སྤང་དགོན་པ་མཛད་པའི་མདོ།
ལོ་མཛོད་བཅུ་གཉིས་མཛད་པ་རྫོགས་ཕྱིར་རོ། །དེ་ཡི་འོག་ཏུ་འོད་ཟེར་སྤྲོས་པ་ཡང་།
བོན་གྱི་སྐུ་ལས་ལོངས་སྤྱོད་རྫོགས་སྐུ་དང་། སྤྲུལ་པའི་སྐུ་མཆོག་བྱེ་བ་ཕྲག་བརྒྱ་དང་།
འདུལ་དྲུག་གཤེན་བཞི་ལྷ་གཤེན་སྲིད་པ་ཡིས། འཛམ་གླིང་འཇིག་རྟེན་བྱེ་བ་ཕྲག་
བརྒྱ་རུ། འགྲོ་བ་རིགས་དྲུག་སེམས་ཅན་འདུལ་ཕྱིར་རོ། །དེ་ཡི་འོག་ཏུ་འགྲོ་བ་དྲང་
བ་ཡང་། སེམས་ཅན་མི་ཡི་བུ་ལ་སྡིག་ཆེ་བའི། རྒྱལ་བུ་གཉན་རིགས་གཏོ་བུ་དོད་
དེ་དང་། མངའ་བདག་ཁྲི་ཤི་དབང་གི་རྒྱལ་པོ་དང་། ཁྲི་རྗེ་ཁྲི་བུ་ར་ཙ་ལ་སོགས་ཏེ།
སྡིག་ཆེན་ཉོན་མོངས་ཐར་པར་དྲང་ཕྱིར་དང་། བུད་མེད་རྣམས་ལ་འདོད་ཆགས་
ཆེ་བ་ཡི། འགུ་ལིང་མ་ཏི་ཐར་པར་དྲང་ཕྱིར་རོ། །དེ་ཡི་འོག་ཏུ་ཁབ་རྣམས་བཞེས་
པ་ཡང་། སྤྲུལ་པའི་སྐུ་ལ་ཆགས་སྲེད་མི་མངའ་ཞིང་། ཡེ་ཤེས་ལྷ་ལ་ཕོ་དང་མོ་མེད་
ཀྱང་། འཁོར་བའི་སེམས་ཅན་ཕོ་དང་མོ་ལ་དད། དེ་དང་མཐུན་པར་བྱས་ལ་དྲང་
བའི་ཕྱིར། འགྲོ་བ་རང་མཐུན་ཆ་ལུགས་བསྟན་ཕྱིར་དུ། ཁྱིམ་ལ་བརྟེན་ཏེ་འགྲོ་བ་
འདུལ་ཕྱིར་རོ། །དེ་ཡི་འོག་ཏུ་སྲས་རྣམས་སྤྲུལ་པ་ཡང་། རབས་ཆད་མ་ནིང་བྱ་བའི་
ངག་བཅག་ཕྱིར། རྒྱལ་པོའི་གདུང་བརྒྱུད་ཡོངས་སུ་མི་གཅོད་ཅིང༌། སེམས་ཅན་
འཆོལ་བུ་རང་ཁར་མི་གཏང་སྟེ། ཐབས་དང་ཤེས་རབ་ཟུང་དུ་འབྲེལ་བ་ཡིས། འགྲོ་
བ་སེམས་ཅན་ཐར་པར་བཀོད་པའི་ཕྱིར། སྤྲུལ་པའི་སྲས་ཀྱིས་འགྲོ་བ་དྲང་ཕྱིར་རོ། །
དེ་ཡི་འོག་ཏུ་སེམས་ཅན་སྤྱིར་དྲངས་པ། རྒྱལ་པོ་དཔོ་ཡི་འགྲོ་དོན་རྫོགས་ཕྱིར་དང་།
ནམ་མཁའི་ཁམས་སུ་ལྷ་ཡི་སྐུར་བསྟན་ནས། དབྱིངས་དང་ཡེ་ཤེས་ཐབས་དང་ཤེས་
རབ་ཀྱིས། ཟུང་འབྲེལ་ཐུགས་རྗེས་འགྲོ་བ་དྲང་ཕྱིར་རོ། །དེ་ཡི་འོག་ཏུ་བདུད་རྣམས་
བཏུལ་བ་ཡང་། ལྷ་བདུད་དཀར་ནག་བསྟན་པ་རྩོད་ཕྱིར་དང་། ཉོན་མོངས་ལོག་
པའི་དཔུང་ཚོགས་གཞོམ་པ་དང་། དགེ་བའི་བར་ཆད་བྱེར་ཞིང་དེངས་པ་དང་།
གཡུང་དྲུང་བསྟན་པ་དར་